Lolland-Falsters Stifts-Tidende, 1837-04-25
Fædrelandet. J Bladet Fædrelandet har en Skibsrheder erklæret, at Aarsagen til at 2 danske Skibe den 19de Febr. d. A. strandede ved Grenaae, ene er Mangel af Fyr paa Fornæsset. Da begge Stænderforsamlingerne, siger Forfatteren videre, næsten eenstemmigen have petitioneret Hs. Maj. om flere Fyrs Anlæg, kan det ikke andet end smerte og forurolige, at der endnu, omtrent et Aar efter Petitionens Jndgivelse, ikke er truffen nogen Foranstaltning til at afhielpe denne Mangel. – J samme Blad ankes over, at uagtet Qvartalscoursen siden Septbr. Maaned 1835 har været uforandret, lader man dog hvert Fjerdingaar trykke Placater i Tusindviis, for at fortælle, at 1 Rbd. Sølv er som forhen, liig med 1 Rbd. Seddel; hvert Fjerdingaar besværer man Posten med at sende disse Placater hele Landet over: hvert Fjerdingaar spilder man Jndpakningspapiir, Forsegling, a. &c. paa denne unyttige Omsendelse; Authoriteterne besværes med Modtagelsen og den videre Distribution af disse ørkesløse Placater; Retterne med den tidspildende Læsning af samme o.s. v., medens alt dette kunde undgaaes ved engang at erklære, at Qvartals-Coursen, indtil det Modsatte blev bekjendtgjort, var forbleven uforandret. Det er, siges der sluttelig, ikke Tingen i og for sig, der især fortjener at paaankes, men det er det Princip, som der udtaler sig, hvorpaa vi have troet at burde henlede Opmærksomheden. - Ved den afholdte Generalforsamling den 6te dennes, i det kjøbenhavnske Søe-Assurance Compagnie, blev det oplyst, at Compagniet i det forløbne Aar havde assureret for 7 1/2 Mill. Rbd. r. Sølv. Directionen foreslog at bestemme Udbytte til 36 Rbd. pr. Actie, men efterat Sagen var bleven discuteret, ansattes Udbyttet til 40 Rbd., saaledes som det havde været i de foregaaende Aar Af H. Kroyers Skrivt om de danske Østerfiskerier, sees det, at Skipper Ubersax i Frederikshavn, der har havt de fladstrandske Østersbanker i Forpagtning fra 1832 til 1838, for en aarlig Afgivt af 210 Rbd. Sølv og en Leverance af 30 Tdr. Østers til Hofholdningen, allerede i 1835 ansøgte om Forlængelse af Forpagtningen, at han derpaa tilbød at svare en forhøiet aarlig Afgivt af 500 Rbd., og endelig 600 Rbd., eller den høieste Afgivt, som for Forpagtningen af nogen Anden maatte være buden, og tillige det sædvanlige Antal Østers til Hofholdningen. Seenere skal der være buden fra 1000 til 1500 Rbd. Sølv i aarlig Afgivt for Bankerne. Om Udbyttet af Fiskeriet indeholder der nævnte Skrivt følgende Oplysninger: i 1826 ud fortes 314 Tdr. Østers fra Frederikshavn, i Vinteren 1832 og 1833 skrabedes omtrent 190,000 Østers, i 1833 og 1834, 250,000 Østers, der solgtes for 4070 Rbd. (i Kjøbenhavn, alene for 3000 Rbd.), fra 1ste Jan. 1836 indtil Fiskeriets Ophør, 140 Tdr. eller 84,000 Østers foruden de smaae At disse Fiskerier altsaa kunne indbringe en Deeler uden for al Tvivl, og med Føie kan man vist ga nok vente at deres fremtidige Bortforpagtning vil give Staten en høiere Jndtægt end hidtil. – Blandt Virkningerne af Besparelses-Systemet anføres, at Faneposterne ved Regimenterne i Kjøbenhavn, for Fremtiden ere afskaffede. Den Uindviede maa det vistnok være forekommet smaaligt, at denne Sag i den senere Tid oftere er bleven omtalt offentlig, men erindres det, at enhver saadan Skildvagt har kostet Landet aarlig henved et Par Hundrede Rigsdaler, da bortfalder sikkert enhver Forundring i denne Henseende.